Foto: Rossiya Mudofaa vazirligi «ArMI—2017» xalqaro armiya o‘yinlarida O‘zbekiston nomidan ishtirok etayotgan harbiylar uchta sovrinli o‘rinlarni egallab, umumiy reytingda beshinchi o‘rinda bormoqda. Rossiya 14ta g‘alaba bilan birinchi o‘rinda, Qozog‘iston va Xitoy harbiylari ikkinchi va uchinchi o‘rinlarni band qilib turibdi. Bu haqda «ArMI—2017» doirasida o‘tkazilgan brifing payti bosh hakami Dmitriy Gorbatenko ma’lumot bergan. Misr, Qirg‘iziston, Eron, Ozarboyjon, Mo‘g‘uliston va Angola bittadan sovrinli o‘ringa egalik qilib quyi pog‘onalarni band qilgan. Tadbir davom etmoqda.